**ELŐTERJESZTÉS**

**Szombathely Megyei Jogú Város Közgyűlése**

**2024. december 19-ei ülésére**

**BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2024. november 29-én** Budapesten részt vettem a Megyei Jogú Városok Szövetségének Tisztújító Közgyűlésén, ahol nagy megtiszteltetés érte városunkat és személyemet, megválasztottak a Megyei Jogú Városok Szövetsége társelnökévé. A szavazáson a 25 polgármester - köztük 15 kormánypárti - egyhangúlag támogatott. A szövetség elnöke Szita Károly, Kaposvár polgármestere, míg az ügyvezető alelnök Cser-Palkovics András, Székesfehérvár polgármestere lett. Első döntésünket is konszenzussal fogadtuk el. Ebben azt javasoltuk a kormánynak, hogy a Versenyképes Járások Program forrása ne a városaink iparűzési adóbevételét terhelje, hanem az az általunk a központi költségvetésbe befizetett szolidaritási hozzájárulásból kerüljön levonásra. Továbbá azt is javasoltuk, hogy a programban biztosított pénzt közösségi közlekedésre és más regionális hatású működési célokra is lehessen fordítani.

**November 29-én** a Weöres Sándor Színházban tartották a Vállalkozók és Munkáltatók Országos Szövetsége Vas vármegyei szervezetének díjátadó gáláját. Az eseményen beszédet mondtam, majd a közönségdíjat adtam át.

**November 29-én** dr. László Győző és Horváth Soma alpolgármester urak a Közgyűlés utáni sajtótájékoztatón vettek részt.

**November 30-án** meggyújtottam a Berzsenyi téren felállított adventi koszorú első gyertyáját ökumenikus szertartás keretében, amelyet a Római Katolikus Egyház képviseletében dr. Székely János, a Szombathelyi Egyházmegye megyéspüspöke és Riczinger Péter lelkész, valamint Jakab Bálint, a Szombathelyi Református Egyházközség lelkésze celebráltak.

**November 30-án** dr. László Győző alpolgármester úr a herényi adventi rendezvényen köszöntötte az egybegyűlteket, majd meggyújtotta az adventi koszorú első gyertyáját.

**December 1-jén** Szombathely Megyei Jogú Város Önkormányzata képviseletében Kelemen Krisztián tanácsnok úr búcsúztatta a „Mikulás-vonatot”, mely az Alpokalja Nagycsaládos Egyesület jóvoltából indult Szombathelyről Celldömölkre.

**December 2-án** az OTP Bank Dunántúli Régiója által szervezett 2024. évi Takarékossági Világnapi rendezvényen vettünk részt Dr. Horváth Attila alpolgármester úrral.

**December 2-5.** között dr. László Győző és Horváth Soma alpolgármester urak, valamint Bokányi Adrienn tanácsnok asszony a HORIZON WeGenerate projekt keretein belül részt vettek a Portugáliában, Cascaisban tartott tanulmányúton, ahol a konzorciumi partnerek, egyben demo városok, előadásokkal és helyszíni bejárásokkal prezentálták és osztották meg a követő városokkal a projekt keretein belül létrejövő infrastrukturális beruházásokat, megszerzett tapasztalatokat és kihívásokat az energia közösségek vonatkozásában.

**December 3-án** a XIV. Nyugdíjas Orvosok Napja alkalmából rendezett ünnepi ülésen köszöntő beszédet mondtam. Az eseményen részt vett Kondora Bálint, a Vas vármegyei közgyűlés alelnöke és Szuhai Viktor tanácsnok úr is.

**December 3-án** Dr. Horváth Attila alpolgármester úr részt vett a Vas Vármegyei Építész Kamara Vasi Építész Biennálé 2024 elnevezésű rendezvényen az AGORA Savaria Filmszínházban, ahol köszöntötte a megjelenteket.

December 3-án Németh Ákos tanácsnok úr ellátogatott a 10. Nemzetközi Kraft – Kreatív város, fenntartható vidék Konferenciára, melynek címe Reflections volt.

**December 3-án** Kelemen Krisztián tanácsnok úr szerepelt a Szombathelyi TV Közrend című műsorában.

**December 4-én** a Mate Mersic Miloradic Óvoda, Általános Iskola és Gimnáziumban a nyolcadik osztályosok Állampolgári ismeretek című tanóráján a polgármesteri feladatokról és az önkormányzat működéséről beszélgettem a diákokkal.

**December 4-én** Szuhai Viktor tanácsnok úr a Roma Nemzetiségi Önkormányzat közmeghallgatásán vett részt.

**December 4-én** Kelemen Krisztián tanácsnok úr fogadóórát tartott.

**December 5-én** Lékai Jánosné szépkorút köszöntöttem 90. születésnapja alkalmából.

**December 5-én** Németh Ákos tanácsnok úr a KISZ Lakótelepért Egyesülettel és a Pálos Károly Szociális Szolgáltató Központtal közösen szervezett Mikulás-napi ünnepségen vett részt a Jászai Utcai Közösségi Térben.

**December 6 -án** a megyei jogú városok polgármestereivel [Navracsics Tibor](https://www.facebook.com/DrNavracsicsTibor?__cft__%5b0%5d=AZVcIR4ZsmENTDWn4Sz64fdvLf1l60YPgmFkEYfVzgvi8Ea3E55CaHsD9eJDI1EAM0O7xncPUQBJjGBDTPPE4Cf2MUluyhCa_hcT-ihnHeai-dQ1fGThWn-_tQgK3ROaY0OjLGbXBo2BKsp5E3OFcr-E7v4uPPTssYT2jUkTRmeEBm99PxCCN8jPO4qQGcsNHBI&__tn__=-%5dK-R) miniszter úrral tárgyaltunk.

A Versenyképes Járások Program csak akkor lehet sikeres, ha közben a városaink működése nem kerül veszélybe. Ennek érdekében több javaslatot tettünk [Navracsics Tibor](https://www.facebook.com/DrNavracsicsTibor?__cft__%5b0%5d=AZVcIR4ZsmENTDWn4Sz64fdvLf1l60YPgmFkEYfVzgvi8Ea3E55CaHsD9eJDI1EAM0O7xncPUQBJjGBDTPPE4Cf2MUluyhCa_hcT-ihnHeai-dQ1fGThWn-_tQgK3ROaY0OjLGbXBo2BKsp5E3OFcr-E7v4uPPTssYT2jUkTRmeEBm99PxCCN8jPO4qQGcsNHBI&__tn__=-%5dK-R) miniszter úrnak.

E napon megbeszélést folytattam dr. Schmidt Ádámmal, a Honvédelmi Minisztérium sportért felelős államtitkárával a szombathelyi sport helyzetéről és lehetőségeiről.

**December 7-én** dr. László Győző alpolgármester úr gyújtotta meg a második gyertyát a város adventi koszorúján a Berzsenyi téren.

1.

**Tisztelt Közgyűlés!**

A Joskar-Ola Alapítvány elnöke azzal a kéréssel fordult hozzám, hogy támogassam az Alapítvány működését, tekintettel arra, hogy a rendezvényeket támogató vállalkozások számának jelentős lecsökkenése miatt az Alapítvány működése nehézkessé vált.

Előzőekre tekintettel polgármesteri keretem terhére a **Joskar- Ola Alapítvány** részére 1.500.000,- Ft összegű támogatást javasoltam.

Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése értelmében alapítványok részére pénzeszköz átadása kizárólag a Közgyűlés döntése alapján lehetséges.

A fentiek alapján kérem a Tisztelt Közgyűlést, hogy az Alapítvány támogatásáról dönteni szíveskedjék.

**2.**

**Tisztelt Közgyűlés!**

Szombathely Megyei Jogú Város Önkormányzata 217/2024. (IX.26.) Kgy. sz. határozatában döntött arról, hogy a bérleménykezelési feladatok 2025. január 1. napjától a SZOVA Nzrt. keretei közül kerüljenek át Szombathely Megyei Jogú Város Polgármesteri Hivatalához az előterjesztésben foglaltak szerinti feladatmegosztással.

A Közgyűlés alakuló ülésén a feladatok tekintetében 2025. január 1. napjával módosításra került a Polgármesteri Hivatal Szervezeti és Működési Szabályzata.

Jelen előterjesztésben Szombathely Megyei Jogú Város Polgármesteri Hivatala Alapító Okiratának, valamint Szervezeti és Működési Szabályzatának a telephelyek, illetve alaptevékenységek vonatkozásában történő módosítására az alábbi javaslatot terjesztem elő:

1. Alapító Okirat:

Szombathely Megyei Jogú Város Polgármesteri Hivatalának hatályos Alapító okirata telephelyek felsorolására vonatkozó részét ki kell egészíteni azon ingatlanokkal, ahol a Bérleménykezelési Irodaházfelügyelői végzik feladataikat. Az ingatlanok Szombathely Megyei Jogú Város tulajdonát képezik, az Óperint utca 18. számú ingatlan esetében pedig a SZOVA NZrt. külön megállapodásban – melynek jóváhagyását a Közgyűlés a mai napon tárgyalja - adja hozzájárulását az ingatlan használatára.

A Polgármesteri Hivatal fentieknek megfelelő módosító, illetve a módosításokkal egységes szerkezetű alapító okirata az előterjesztés 1-2. számú mellékletét képezik.

1. SZMSZ:

A fentieknek megfelelően az ingatlanok telephelyként történő feltüntetésére teszek javaslatot Szombathely Megyei Jogú Város Polgármesteri Hivatala Szervezeti és Működési Szabályzatában is.

A Polgármesteri Hivatal SZMSZ-ének a telephelyek fenti változását feltüntető módosítása az előterjesztés 3. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, valamint a határozati javaslatot elfogadni szíveskedjék.

1. számú melléklet

Okirat száma:

Módosító okirat

**A Szombathely Megyei Jogú Város Polgármesteri Hivatala Szombathely Megyei Jogú Város Önkormányzata által 2024. X. 10. napján kiadott, 2542-4/2024. számú alapító okiratát az államháztartásról szóló 2011. évi CXCV. törvény 8/A. §-a alapján – a Szombathely Megyei Jogú Város Közgyűlése ……/2024. (XII.19.) Kgy. számú határozatára figyelemmel – a következők szerint módosítom:**

1. **Az alapító okirat 1.2.2. pontjába foglalt táblázat a következő 7 sorral egészül ki****:**

|  |  |  |
| --- | --- | --- |
| 4. |  | 9700 Szombathely, Károly Róbert utca 1. földszint 21. |
| 5. |  | 9700 Szombathely, Jászi Oszkár utca 1. (földszinti helyiség) |
| 6. |  | 9700 Szombathely, Paragvári utca 86. 1. emelet 19. |
| 7. |  | 9700, Szombathely, Dr. Szabolcs Zoltán utca 1. földszint 16.  |
| 8. |  | 9700 Szombathely, Karmelita utca 2/C (földszinti helyiség) |
| 9. |  | 9700 Szombathely, Hunyadi János utca 49. (földszinti helyiség) |
| 10. |  | 9700 Szombathely, Óperint utca 18. (földszinti helyiség) |

1. **Az alapító okirat 4.4.3. pontja az alábbi tevékenységgel egészül ki:**

A polgármesteri hivatal ellátja az alacsony költségű vagy szociális bérlakások fenntartásával, üzemeltetésével, arra rászorultaknak való bérbeadásával összefüggő feladatokat.

1. **Az alapító okirat 4.4.4. pontjába foglalt táblázat a következő egy sorral egészül ki a további szerkezeti egységek számozásának értelemszerű megváltozásával.**

|  |  |  |
| --- | --- | --- |
| 19. | 106010 | Lakóingatlan szociális célú bérbeadása, üzemeltetése  |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Szombathely, 2024. december

P.H.

Dr. Nemény András

polgármester

1. számú melléklet

Okirat száma:

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Szombathely Megyei Jogú Város Polgármesteri Hivatala alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Szombathely Megyei Jogú Város Polgármesteri Hivatala
	2. A költségvetési szerv
		1. székhelye: 9700 Szombathely, Kossuth Lajos utca 1-3.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Polgármesteri Hivatal | 9700 Szombathely, Kossuth Lajos utca 7. |
| 2 | Közterület-felügyelet | 9700 Szombathely, Ady Endre tér 40. |
| 3 | Állat-egészségügyi és Ebrendészeti Szolgálat | 9700 Szombathely, Hajnóczy József utca 1. |
| **4.** |  | **9700 Szombathely, Károly Róbert utca 1. földszint 21.** |
| **5.**  |  | **9700 Szombathely, Jászi Oszkár utca 1. (földszinti helyiség)** |
| **6.** |  | **9700 Szombathely, Paragvári utca 86. 1. emelet 19.** |
| **7.**  |  | **9700 Szombathely, Dr. Szabolcs Zoltán utca 1. földszint 16.**  |
| **8.** |  | **9700 Szombathely, Karmelita utca 2/C (földszinti helyiség)** |
| **9.** |  | **9700 Szombathely, Hunyadi János utca 49. (földszinti helyiség)** |
| **10.** |  | **9700 Szombathely, Óperint utca 18. (földszinti helyiség)** |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 1990. szeptember 30.
	2. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Önkormányzati Ellátó Szervezet | 9700 Szombathely, Kossuth Lajos utca 2. |
| 2 | Szombathely Megyei Jogú Város Közterület-felügyelet | 9700 Szombathely, Ady Endre tér 40. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Szombathely Megyei Jogú Város Közgyűlése
		2. székhelye: 9700 Szombathely, Kossuth Lajos utca 1-3.
2. **A költségvetési szerv tevékenysége**
	1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 84. § (1) bekezdése alapján a polgármesteri hivatal ellátja az önkormányzatok működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában. A belső szervezeti egységként működő Közterület-felügyelet vonatkozásában a közterületek rendjének és tisztaságának védelme, valamint annak rendjét megbontó jogsértések hatékonyabb megelőzése, megakadályozása, szankcionálása, az önkormányzati vagyon védelme, a tömegközlekedési eszközök használati rendjének fenntartása, továbbá termőföldek őrzése, védelme érdekében ellátja a közterület-felügyeletről szóló 1999. évi LXIII. törvényben, a fegyveres biztonsági őrzésről, a természetvédelmi és a mezei őrszolgálatról szóló 1997. évi CLIX. törvényben, Szombathely Megyei Jogú Város Közgyűlésének a mezei őrszolgálatról szóló 20/2012. (V.10.) önkormányzati rendeletében, az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvényben, továbbá az Állat-egészségügyi Szabályzat kiadásáról szóló 41/1997. (V.28.) FM rendeletben meghatározott feladatokat.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841105 | Helyi önkormányzatok és társulások igazgatási tevékenysége |

* 1. A költségvetési szerv alaptevékenysége: A polgármesteri hivatal ellátja az Mötv-ben és a vonatkozó egyéb jogszabályokban a számára meghatározott feladatokat. Gondoskodik a helyi önkormányzat (valamint a helyi nemzetiségi önkormányzat) bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról. A belső szervezeti egységként működő Közterület-felügyelet vonatkozásában ellátja a közterület-felügyeletről szóló 1999. évi LXIII. törvényben és egyéb jogszabályokban a közterület-felügyelet számára meghatározott feladatokat. Közreműködik a közrend, közbiztonság, a közterületek rendjének és tisztaságának védelmében, az állategészségügyi és ebrendészeti feladatok ellátásban, üzemelteti a közterületen elhelyezett térfigyelő kamerarendszert. **A polgármesteri hivatal ellátja az alacsony költségű vagy szociális bérlakások fenntartásával, üzemeltetésével, arra rászorultaknak való bérbeadásával összefüggő feladatokat.**
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 2 | 011140 | Országos és helyi nemzetiségi önkormányzatok igazgatási tevékenysége |
| 3 | 011220 | Adó-, vám- és jövedéki igazgatás |
| 4 | 013210 | Átfogó tervezési és statisztikai szolgáltatások |
| 5 | 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 6 | 016020 | Országos és helyi népszavazással kapcsolatos tevékenységek |
| 7 | 016030 | Állampolgársági ügyek |
| 8 | 022010 | Polgári honvédelem ágazati feladatai, a lakosság felkészítése |
| 9 | 031010 | Közbiztonság, közrend igazgatása |
| 10 | 031030 | Közterület rendjének fenntartása |
| 11 | 031050 | Egyéb rendészeti, bűnüldözési tevékenységek |
| 12 | 031060 | Bűnmegelőzés |
| 13 | 042110 | Mezőgazdaság igazgatása |
| 14 | 042180 | Állat-egészségügy |
| 15 | 061010 | Lakáspolitika igazgatása |
| 16 | 076010 | Egészségügy igazgatása |
| 17 | 082010 | Kultúra igazgatása |
| 18 | 098010 | Oktatás igazgatása |
| **19** | **106010** | **Lakóingatlan szociális célú bérbeadása, üzemeltetése** |
| 20 | 109010 | Szociális szolgáltatások igazgatása |

* 1. A költségvetési szerv illetékessége, működési területe: Jegyzői államigazgatási hatósági feladatok és a Közterület-felügyelet feladatellátása tekintetében: Szombathely Megyei Jogú Város közigazgatási területe.
1. **A költségvetési szerv szervezete és működése**
	1. A költségvetési szerv vezetőjének megbízási rendje: A jegyző kinevezése az Mötv. 82. §-a, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően történik. Szombathely Megyei Jogú Város Polgármestere pályázat útján határozatlan időre nevezi ki a jegyzőt és gyakorolja felette a munkáltatói jogokat.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közszolgálati jogviszony | a közszolgálati tisztviselőkről szóló 2011. évi CXCIX. törvény |
| 2 | munkaviszony | a Munka Törvénykönyvéről szóló 2012. évi I. törvény |
| 3 | megbízásos jogviszony | a Polgári Törvénykönyvről szóló 2013. évi V. törvény |

3.számú melléklet

**Szombathely Megyei Jogú Város Polgármesteri Hivatala**

**Szervezeti és Működési Szabályzatának módosítása**

**2025. január 1. napjától**

(a módosítást a Közgyűlés a ……/2024. (XII.19.) Kgy. sz. határozattal hagyta jóvá)

1./ A Polgármesteri Hivatal telephelyei közé felvételre kerülnek a Bérleménykezelési Irodaházfelügyelői feladatellátási helyét képező helyiségek, így Szombathely Megyei Jogú Város Polgármesteri Hivatala Szervezeti és Működési Szabályzata 3. pontja helyébe az alábbi rendelkezés lép:

**„3./ A Polgármesteri Hivatal megnevezése és székhelye, telephelyei:**

 Szombathely Megyei Jogú Város Polgármesteri Hivatala

székhely: Szombathely, Kossuth L. u. 1-3.

telephelyek: Szombathely, Kossuth L. u. 7.

 Szombathely, Kossuth L. u. 11.

 Szombathely, Hajnóczy u. 1

 **Szombathely, Károly Róbert utca 1. földszint 21.**

 **Szombathely, Jászi Oszkár utca 1. (földszinti helyiség)**

 **Szombathely, Paragvári utca 86. 1. emelet 19.**

 **Szombathely, Dr. Szabolcs Zoltán utca 1. földszint 16.**

 **Szombathely, Karmelita utca 2/C (földszinti helyiség)**

 **Szombathely, Hunyadi János utca 49. (földszinti helyiség)**

 **Szombathely, Óperint utca 18. (földszinti helyiség)**

……………………….”

2./ A jelen szabályzat módosítás 2025. január 1. napján lép hatályba.

**Szombathely, 2024. „ ”**

|  |  |
| --- | --- |
| **(: Dr. Nemény András :)** | **(: Dr. Károlyi Ákos :)** |
| **polgármester** | **jegyző** |

**3.**

**Tisztelt Közgyűlés!**

A Szombathely Megyei Jogú Város Önkormányzata által fenntartott óvodákban 2020. nevelési évtől kerültek alkalmazásra városi pedagógiai asszisztensek annak érdekében, hogy a különleges bánásmódot igénylő gyermekek óvodai csoporton belüli ellátása biztosított legyen.

A pedagógiai asszisztensek foglalkoztatása „utazó” rendszerben történik, évente felülvizsgálatra kerül abból a célból, hogy az állandó felügyeletet igénylő gyermekek száma alapján mely óvodában indokolt a foglalkoztatásuk.

A Szombathelyi Szűrcsapó óvodában az idei nevelési évben 12 sajátos nevelési igényű gyermek jár. A sajátos nevelési igényű gyermekek közül 3 gyermek „egyszemélyes” felügyeletet igényel, ellátásuk a jelenlegi pedagógiai asszisztensek számával nehezen oldható meg, ezért az Óvoda igazgatója az óvoda létszám-előirányzatát 1 fő plusz városi pedagógiai asszisztens státusszal kéri 2025. január 1. napjától megemelni.

Az előzetesen elvégzett óvodai kapacitás felmérésének eredménye alapján a Szombathelyi Mesevár Óvodában foglalkoztatott 1 fő városi pedagógiai asszisztensnek a Szombathelyi Szűrcsapó Óvodába történő áthelyezése megoldást jelentene az „egyszemélyes” felügyeletet igénylő gyermekek mindennapi tevékenységeik biztonságos ellátásában.

Előzőek alapján javaslom, hogy a Szombathelyi Mesevár Óvodában foglalkoztatott városi pedagógiai asszisztens 2025. január 1. napjától a Szombathelyi Szűrcsapó Óvodába kerüljön áthelyezésre, ezáltal a Szombathelyi Szűrcsapó Óvoda létszám-előirányzata 32 főre emelkedne (ezen belül a szakmai létszám 31 fő, az intézmény üzemeltetési létszáma változatlanul 1 fő), a Szombathelyi Mesevár Óvoda létszám-előirányzata pedig 20 főről 19 főre csökkenne.

**Kérem a Tisztelt Közgyűlést, hogy az előterjesztéseket megtárgyalni, és a határozati javaslatokat elfogadni szíveskedjék.**

**Szombathely, 2024. december 11.**

 **/: Dr. Nemény András :/**

**I.**

**HATÁROZATI JAVASLAT**

**…./2024. (XII.19.) Kgy. számú határozat**

1. Az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Közgyűlés hozzájárul ahhoz, hogy az önkormányzat 2024. évi költségvetéséről szóló 8/2024. (III.5.) önkormányzati rendelet 13. mellékletében meghatározott „Polgármesteri keret” tételsor terhére a Joskar-Ola Alapítvány részére 1.500.000,- Ft pénzeszköz átadásra kerüljön.
2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2025. január 15. (2. pont vonatkozásában)

**II.**

**HATÁROZATI JAVASLAT**

**……/2024. (XII.19) Kgy. számú határozat**

1. Szombathely Megyei Jogú Város Közgyűlése Szombathely Megyei Jogú Város Polgármesteri Hivatala módosító okiratát az előterjesztés 1. számú melléklete szerinti tartalommal, módosításokkal egységes szerkezetű alapító okiratát az előterjesztés 2. számú melléklete szerinti tartalommal elfogadja. A Közgyűlés felhatalmazza a polgármestert, hogy a módosító és a módosításokkal egységes szerkezetű alapító okiratot aláírja, és azoknak a Magyar Államkincstárhoz való benyújtásáról gondoskodjon.
2. A Közgyűlés Szombathely Megyei Jogú Város Polgármesteri Hivatala Szervezeti és Működési Szabályzatának módosítását az előterjesztés 3. számú melléklete szerinti tartalommal elfogadja, és felhatalmazza a polgármestert és a jegyzőt annak aláírására.

**Felelős:** Dr. Nemény András polgármester

 Dr. Károlyi Ákos jegyző

 (a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője)

**Határidő:** 2024. december 31.

**III.**

**HATÁROZATI JAVASLAT**

**…………/2024. (XII.19.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathelyi Mesevár Óvodában foglalkoztatott városi pedagógiai asszisztens 2025. január 1. napjától a Szombathelyi Szűrcsapó Óvodába kerüljön áthelyezésre, egyúttal a Szombathelyi Szűrcsapó Óvoda létszám-előirányzatát 32 főben állapítja meg (ezen belül a szakmai létszám 31 fő, az intézmény üzemeltetési létszáma változatlanul 1 fő), a Szombathelyi Mesevár Óvoda létszám-előirányzata pedig 20 főről 19 főre változik (ezen belül a szakmai létszám 18 fő, az intézmény üzemeltetési létszáma változatlanul 1 fő).
2. A Közgyűlés felkéri a Szombathelyi Köznevelési GAMESZ igazgatóját, hogy az áthelyezéshez szükséges intézkedéseket tegye meg.

**Felelős:**  Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

 / a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

 Sebestyénné Pethő Andrea, a Szombathelyi Köznevelési GAMESZ igazgatója/

**Határidő**: azonnal